Sagen mod den 26 årig mand, der er tiltalt for at have forvoldt den 43- årige Tina Olesens død, fortsætter i dag i retten i Hjørring, og det er netop kommet frem, at Tina Olesen fortalte en veninde, at hun tændte på kvælningssex.

Samtalen fandt sted blot en måned før den 43 årige kvinde blev fundet død i sin lejlighed i Skovsgaard. Formentlig kvalt som følge af at have en ledning stramt om halsen. Den 26-årige tiltalte mand nægter sig skyldig i anklagen om drab og har tidligere fortalt, at det var et uheld, at hun døde efter frivilligt at have haft kvælningssex med ham. Vidnet i dag, Tina Olesens veninde, forklarede, at den nu afdøde talte meget frit om sex, hendes mange unge kærester som hun mødte via dating sider, og hun fortalte med stort smil om flere former for avanceret sex, som hun enten havde prøvet eller kunne tænke sig at prøve. Deriblandt altså at blive bundet om halsen i såkaldt kvælningssex. Sagen fortsætter med flere vidneafhøringer i dag. Der ventes dom på tirsdag.